Barrus

Barrus AS on Võrumaal Verijärve külas alates 1993. aastast tegutsev puidutööstus.

Ettevõte tegeleb männipalgist saematerjali ja liimpuitkomponentide tootmisega. 2022. aastal toodeti 115 000 m³ liimpuitu. Põhitoodangust 90% eksporditakse Skandinaavia, Euroopa ja USA turgudele.

 Ajalugu 
Puidutööstus sai alguse 21. septembril 1993, kui Võrumaal Verijärvel algas nõukogudeaegse hoonetekompleksi ümberehitus puidutehaseks. AS Barrus asutati 19. novembril 1993 ja tootmist alustas ettevõte 21. juunil 1994.

2013. aastal alustas tööd teine liimpuidu tootmistehas ja 2021. aastal kolmas tehas.

2022. aastal ostis Barruse tütarfirma OÜ Polar Glass Saint-Gobaini kontserni kuuluva OÜ Baltiklaasi klaasiäri Eestis."Barrus sai loa osta Saint-Gobaini klaasiäri Eestis" Lõuna-Eesti Postimees, 18. veebruar 2022 Samal aastal ühines OÜ Polar Glass ettevõttega AS Klaasimeister ning ühendettevõttes jätkas Polar Glassi senine omanik AS Barrus vähemusaktsionärina."Klaasimeister ja Polar Glass ühinevad välisturgude vallutamiseks" Postimees Majandus, 16. mai 2022 Ühendettevõtte uus nimi on 2023. aastast Glassense AS."Klaasimeister AS uus nimi on Glassense AS" glassense.com, 5. jaanuar 2023

 Töötajad 
Ettevõte on üks Võrumaa suuremaid tööandjaid: seal töötas 2022. aastal 350 inimest. 2022. aasta novembris koondas ettevõtte kõrgete energiahindade tõttu 14 protsenti oma töötajatest ehk 47 inimest.

 Omanikud 
2017. aastani oli AS Barruse enamusomanik Andres Linnasaar. Pärast enamusosaluse müüki taanlase Peter Jeini ja rootslase Mats Anderssoni ettevõtetele jäi Linnasaarele 30% osalus ettevõttes. Ettevõtte tegevjuht 2024. aastal on Martti Kork ja tootmisdirektor Andres Linnasaar. Linnasaar pälvis 2022. aastal kohaliku elu edendajana Võrumaal Valgetähe 4. klassi teenetemärgi.

 Toodang 
Ettevõtte toodangusse kuuluvad peamiselt liimpuidust akna- ja uksekomponendid. Põhitoodangust 90% läheb ekspordiks, peamised ekspordi sihtriigid asuvad Skandinaavias ja Euroopas. Ettevõte ekspordib toodangut ka USA ja Kanada turgudele. Tootmisjääkidest valmistatakse puidgraanuleid, millest omakorda tehakse puitpelletid, pakendeid, raamatuid ja hügieenitooteid.

 Toetustegevus 
Barrus on võrkpalliklubi Barrus Võru VK nimesponsor.

2021. aastast kannab Võru jalgpallikeskus klubi suurtoetaja ASi Barrus järgi nime Barrus Arena.

 Viited 

Kategooria:Eesti puidutööstusettevõtted